Márton Gábort kirúgta az MTK focicsapata, lemondott a sportigazgató
A magyar élvonalbeli labdarúgó-bajnokságban (OTP Bank Liga) szereplõ MTK kirúgta Márton Gábor vezetõedzõt, a sportigazgató Polyák Balázs pedig lemondott posztjáról  – számolt be a fõvárosi klub honlapja.
A klubvezetõ 2017 nyarán lett az MTK focicsapatának sportigazgatója. A kinevezése utáni elsõ idényben a klub azonnal visszajutott az NB I-be, ahol viszont nem sikerült megkapaszkodnia. A következõ szezonban újabb feljutás következett, amit egy magabiztosan kiharcolt bentmaradás követett az élvonalban.

A kimutatások szerint ebben az idõszakban itthon toronymagasan az MTK Budapestben kapták a legtöbb játéklehetõséget a fiatal labdarúgók.

"A 12 csapatos NB I kapcsán minden évben elmondják, az a csapat esik ki, amelyik a legtöbb fiatalt játszatja. Az elõzõ idényben a hetedik helyünkkel rácáfoltunk a megállapításra, az idei évben úgy tûnik, nem sikerül. De hiszek benne, hogy ennek nem kell törvényszerûnek lennie, ezért is hoztam meg ezt a döntést. Bízom abban, hogy lépésemmel elõidézem azt is, hogy visszatérjen egyfajta pozitív légkör a stadionba. Köszönöm a bizalmat, mellyel a klub az elmúlt 8 évben megtisztelt" - mondta Polyák Balázs a döntését követõen.

Az MTK Budapest elfogadta a Polyák Balázs döntését. A hírek szerint hamarosan a kispadon is váltás lehet, Márton Gábor távozhat.

Frissítés:

Az MTK kora délután a hivatalos honlapján tudatta, hogy menesztette Márton Gábort, az MTK Budapest vezetõedzõjét.

"Az MTK Budapest menesztette Márton Gábor vezetõedzõt az NB I-es labdarúgó csapat élérõl. Márton vezetése alatt a téli átigazolási szezonban érdemben megerõsített keret sem volt képes beváltani a hozzá fûzött reményeket, az elmúlt két mérkõzésen mutatott teljesítmény pedig kifejezetten méltatlan a klub hagyományaihoz és a válogatott játékosokkal tûzdelt játékoskeret erejéhez. A klub ezért úgy döntött, a bajnokságból hátralévõ fordulókat más szakmai irányítással teljesíti" - írja a közlemény. 

A vezetõedzõi feladatokat a bajnokság végéig megbízottként Horváth Dávid, a bajnokságát nagy fölénnyel vezetõ és így újabb ifjúsági BL indulás felé menetelõ U19-es csapat jelenlegi vezetõedzõje látja el.